text: Fire børn i havsnød reddet
  21 juli 2015 kl. 13.44
  På grund af kraftig blæst var fire børn i to kanoer kommet i havsnød tirsdag eftermiddag.
  Det var fire tyske børn, som var drevet langt til havs som følge af den kraftige blæst i As Vig ved Juelsminde.
  Der blev rekvireret to helikoptere, som hurtigt fandt den ene kano - og kort efter den anden, oplyser politiet til TV SYD.
  Børnene blev hejst op i helikopterne. De var alle i god behold.
  4 tyske børn i 2 kanoer reddet af to helikoptere ved Asvig. Kraftig vind mod nord førte dem mod havet. Glade for at det gik godt #politidk
  
  